Es presenta el II Fòrum Ciutadà d'Alaquàs
26/03/2003 16:55:00

# Es presenta el II Fòrum Ciutadà d'Alaquàs

*   26/03/2003 16:55:00
*   [Imprimir](#)
*   Compartir
*    https://www.alaquas.org/documento.asp?id\_do=8496

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8496%2F0&title=Ajuntament%20d%27Alaqu%C3%A0s.%20Premsa.Es%20presenta%20el%20II%20F%C3%B2rum%20Ciutad%C3%A0%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8496/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8496/8496_Form_4.jpg)](https://www.alaquas.org/ficheros/documentos/2003/2/8496/8496_Form_10.jpg "<a href='https://www.alaquas.org/ficheros/documentos/2003/2/8496/8496_Form_10.jpg' target=_blank><i class='fa fa-external-link' aria-hidden='true'></i>.Es presenta el II Fòrum Ciutadà d'Alaquàs</a>")

Vora 200 persones participaran en aquesta segona edició del Fòrum Ciutadà, que es va presentar el passat 25 de març al Castell

El passat dimarts dia 25 de març es va celebrar en Alaquàs l'acte de presentació del II Fòrum Ciutadà. L'acte, que es va celebrar al Castell-Palau de la ciutat, va comptar amb la presència de destacats representants dels col·lectius i associacions de la ciutat i de més d'un centenar de veïnes i veïns de la localitat.

En l'acte de presentació, van estar presents l'Alcalde d'Alaquàs, Jorge Alarte, la Presidenta del Fòrum, Amparo Alabau, i els membres de la Comissió Ciutadana, col·lectiu organitzador format per 30 veïnes i veïns d'Alaquàs.

L'Alcalde d'Alaquàs, Jorge Alarte, en la seua intervenció va destacar la importància del Fòrum Ciutadà de 1999 com a experiència de participació de les ciutadanes i ciutadans en aportar idees i propostes sobre el futur de la ciutat i els projectes que s'estan construint. L'Alcalde va tancar la seua intervenció fent una valoració molt positiva de les propostes ciutadanes del primer fòrum i de com es reflecteix en el model de govern. En aquest sentit, va fer referència a una de les reivindicacions ciutadanes plantejades en la primera edició sobre la recuperació del Castell, tancat a la ciutadania en aquells moments, i que ara, en l'actualitat, ja és un espai públic i patrimoni de totes les alaquaseres i els alaquasers.

A continuació va intervindre la Jutgessa de Pau d'Alaquàs, Amparo Alabau, que presideix el Fòrum Ciutadà. Amparo Alabau va voler agrair públicament a les veïnes i veïns participants en aquesta trobada la seua implicació en la construcció de la ciutat i va destacar la importància de les aportacions del Consell de les Xiquetes i Xiquets en aquest fòrum.

A continuació, es van constituir els grups de treball en diferents taules: Urbanisme, Cultura, Polítiques Socials, Medi Ambient i, Comerç i Indústria. Tot seguit es va repartir a les i els participants els diferents materials i documentació.

Aquesta és la segona edició del Fòrum Ciutadà d'Alaquàs, i al igual que en la primera edició, celebrada l'any 1999, té com a objectiu esdevenir un espai públic i obert en què la ciutadania puga expressar les seues opinions sobre la ciutat.

Cal assenyalar com a novetat que en el II Fòrum Ciutadà s'ha donat participació a les xiquetes i xiquets de la ciutat. Aquests, van realitzar una sessió especial de treball, que va ser única. Les i els menors es van en el Castell el passat dia 27 de març i van treballar en dos àrees, la primera, oci i temps lliure, i la segona, immigració. Totes les aportaciones tindran el mateix tractament que les dels participants en el Fòrum i seran recollides en el Llibre Blanc.

Les darrres sessions de treball es realitzaran l'1 d'abril i el 7 d'abril. La cloenda del Fòrum tindrà lloc el 10 d'abril a les 20:30 hores de la vesprada.En aquesta s'exposaran totes les conclusions extretes en aquesta nova edició i s'oferirà l'actuació musical Pasión de Mujer, una _permorfance_ que combina la música, la poesia, la dança i la pintura, i que estarà a càrrec del grup Emilia Onrubia.